open-index/open-wikipedia-markdown huggingface dataset:
Lista d'i suvrai de Mu̍negu

A Casa Grimaldi e̍ üna d'ë ciü̍ forte d'a antica Repüblica Ge̍nua. L'imperatu̍ Enricu Sestu cuncedëva a Ge̍nua a Roca de Mu̍negu, u so portu e ë terre a u viru ün 1191 cun l’ubligaçiu̍n de vassalage e de ghe basti̍ üna furtessa (u fütüru palaçi d'u Pri̍ncipu de Mu̍negu).

Despœi de freqenti esili tra ë grande famiye genuese dürante achësta epuca, truvamu a famiya Grimaldi ünturnu a Niça. Achësti Grimaldi sun aliai de Carlu d'Anjou, re̍ de Siçi̍lia e conte de Pruvença.

A famiya Grimaldi a̍ truvau refügiu a Mu̍negu. Françuà primu, ditu Mariçia, e Rainie̍ se sun ümpadrunii d'a furtessa ün 1297, sença pure̍ cunsulida̍ achëstu gagnu. Sera̍n i sforçi d'Antoni Grimaldi e Carlu Primu che stabilira̍n dürablemente a suvranita̍ d'a famiya Grimaldi a Munegu.

Pœi, achësti suvrai sun cunusciüi cuma signui d'a piaça. U ti̍tulu de Pri̍ncipu de Munegu sera̍ üsa̍ despœi 1612 da Nurè segundu, e recunusciüu per u Regname de Spagna e u Regname de Fransa.

## Suvrai de Mu̍negu
### Signui de Mu̍negu

### Principi de Mu̍negu
#### [[Casa Grimaldi]]

#### [[Casa Grimaldi]], branca de [[Casa de Goyon|Goyon de Matignon]]

#### [[Casa Grimaldi]], branca de [[Casa de Chalencon|Chalencon de Polignac]]

## Note


## A̍utri prugeti

Categorîa:Suvrai de Mu̍negu
Suvrai de Mu̍negu
Qartiei de Mu̍negu

Despœi d'u 1966, Munegu e̍ divisau ün qartiei prugeta̍i (*quartiers ordonnancés*) e setu̍i reserva̍i (*secteurs réservés*).

## Qartiei tradiçiunali
Mu̍negu a̍ qatre qartiei tradiçiunali:
* A Cundamina
* Munte Carlu
* Funtanaveya
* Mu̍negu-A̍utu

## Qartiei prugeta̍i e setu̍i reserva̍i

## A̍utri prugeti
Grattacû

O **grattacû** o l'è o frûto da **rêusa canin-a** (***Rosa canina*** L., 1753), anche dîta *rêusa sarvæga*, ch'a l'è a rêusa spontanea ciû comûn-a in Italia. A se incontra de spésso arente a-e stradde de campagna e a-i bòschi. O frûto o se pêu mangiâ quande o l'è bello mêuio, sôlo alôa o g'à 'n bello cô rosso scûo. O contegne tanta vitamin-a C.
## Descriçión

## Nòtte

## Âtri progètti

Categorîa:fruta
Categorîa:Alimentaçion
Antoni Primu de Mu̍negu (pri̍ncipu)

**Antoni primu** (Paris, 25 de zenà d'u 1661 - Mu̍negu, 20 de frevà d'u 1731) e̍ stau pri̍ncipu suvra̍n de Mu̍negu.

## Vita

## A̍utri prugeti

Categorîa:Biografìe
Categorîa:Suvrai de Mu̍negu
Albertu Segundu de Mu̍negu

U pri̍ncipu **Albertu Segundu** de Mu̍negu (Mu̍negu, 14 de marsu d'u 1958) e̍ u suvra̍n atüale d'u Principatu de Mu̍negu.

## Vita

## A̍utri prugeti

Categorîa:Biografìe
Categorîa:Suvrai de Mu̍negu
Rainie̍ Terçu de Mu̍negu

**Rainie̍ Terçu** (Mu̍negu, 31 de ma̍giu d'u 1923 - 6 d'avri̍ d'u 2005) e̍ stau pri̍ncipu suvra̍n de Mu̍negu.

## Vita

A̍ deçidau ün l'anu 1976 che u munegascu sice ensegnau e ubligatori despœi a nona fint'â qinta classa. Dopu resta ensegnau ma e̍ facültativu.

## A̍utri prugeti

Categorîa:Biografìe
Categorîa:Suvrai de Mu̍negu
Anghillæa Sabaçia

**Anghillæa Sabaçia** (in italiàn *Anguillara Sabazia*) o l'è 'n comûne italiàn ch'o gh'à 18.997 abitanti. O se trêuva a 32,7 km a nòrd-òvest da capitâ inta región do Lassio.

## Giögrafîa
A l'è bagnâ da-o Lago de Bracciàn. Into 2001 a l'è stæta inscignïa ofiçialmente do titolo de çitæ.
A l'è 'n inportante céntro tûristico.

Into seu teritöio comûnale gh'è ascì 'n atro lago ciû piccìn ch'o se ciamma Lago de Martignàn.
## Stöia

## Pòsti de interèsse
### Architetûe religiôze

### Architetûe civîli

## Economîa

## Coltûa

## Manifestaçioîn

## Fèste e fêe

## Comunicaçioîn

## Aministraçión

## Nòtte


## Âtri progètti

Categorîa:Comûni da çittæ metropolitann-a de Romma Capitâle
Burghetu Burbaia

## Geugrafîa
Ei **Burghetu**, pü antigamainte *Buighetu* (*Burghet Burbaja* in piemuntaize, u *Burghetu* in lìgure) l'è in cumüne italiàn inta pruvéincia 'd Lisandria, in Piemónte, e u s' trêuva a-i prinçipiu da Val Burbàia. Ei Burghètu l'é 'n cumüne ch'u gh'ò i seguainti frasción: Casté, Serài, Suràigu, Iüvé, Munesté, Munteggiu, Persi, Rivarussa, San Martìn, Surli e Ture.

## Stória
Ei vègiu nume dei Burghètu u se scuntra pe a prima vóta inte 'n docümaintu dei 1319, i l' ciamaiva *Burgum de Aymerixiis* o *Burgus Aymericorum*. Burghètu l'è na paróla tedèsca (*Burg*) che a vêu dî casté. E difatti u gh'éa in casté ch'u l'è lübió int'ei Burbaia tanti òni fò dopu n'aluvión. Aimerigo l'éa 'n viscunte ch'u rapresentaiva ei vèscuvu-cunte id Turtón-a. Dopu Aimerigu Ei Burghetu l'è stó guvernó da-a famìa di Lünati féin ai XVIII séculu. 

L'éa cuntruló da-u Ducòtu 'd Milàn, l'è 'ndó sutta ai Savoia int'ei 1748 e l'è stó pòrte da Repüblica Lìgüre (che a l'ëa sucedüa a-a Repüblica id Zena) da-i 1797 a-i 1814. Int'ei 1805 l'aiva ocüpó - inmè tütta l'Italia - i trüppe françaizi 'd Napuleón. Int'ei 1815, dopu ei Cungresu 'd Vienna, quande che a Repüblica zenaize l'è stò scancelò, Burghetu l'è 'ndó intu Regnu id Sardegna, e precisamainte inta pruvéincia id Növe ch'a l'éa pòrte da División id Zena. Dopu l'è stó pruvéincia id Növe fin-a ai 1859, quande ei guvernu piemuntaize l'à creó a pruvéincia id Lisandria.
U pâ che u nume originale "Bor" dei fiüme Burbàia (che ai Burghètu i g' disa "gæa") u vö dî "ègua ch'a scura".

## Pósti d'interèsse
Prima id rivò ai paìze, arainte a-a strò principòle, u gh'è a **géza 'd Sant'Antunéin**. Inta facciata u gh'è a dòta dei 1681, mò segûu i l'aiva fòta còrche séculu prima, perchè l'abside l'è in stile rumònicu medievòle.

Int'ei paìze u gh'è incù 'na ture (u ghe n'ëa quatru) dei vëgiu casté, arainte a-a piòssa da géza, e u s' vèga asì a **pórta medievòle** inta via Caminâ ch'a purtaiva in drainta ai casté.

## Ecunumîa
Inta campògna inturnu ai Burghètu i cultiva mega, erba médga, gràn, patòte e tumòte. U gh'è incù tanti muón-i perchè 'na vóta i cataiva i bügòti da saida a-i Quò e pöi i gh'daiva da mangiò i fêuie di muón-i e a-a féin i vendaiva i cucùli. U gh'ëa asì 'na fianda ai muìn növu, e forsi i fiaiva anche a saida. 

Inchö u gh'è di fòbriche arainte ai paìze: a Sütter, a Tubarg e a Bundy.

## Cultüa
Ai Burghètu u s' pòrla incù a lingua lìgüre inta variante nuvàize. A vritò l'è 'n ezainpiu da parlòta intu dialettu dei Buighetu. A cüzéin-a asì l'è principalmainte lìgüre.

## Lucalitè d'interèsse
Funtan-a, Runcri, Figai.

## Feste e fêe

## Nóte


## Vuze culeghè
*I verbi inta parlò dei Buighetu

*A floa du luvu e da guipe

*A floa du luvu e da guipe a vò avanti

*A floa du luvu e da gùipe a finissa chi

## Âtri progètti
Neverland Ranch

**Neverland Ranch** o l'êa o terén de propietæ do cantante e pop star Michael Jackson co-a seu câza, o seu parco de demôe e 'na vìgna. O ranch o s'atreuva into Stato da Santa Barbara County inta California.
O cantante o gh'aiva dæto sto nomme chi pensando a-a föa de Peter Pan.

## Giögrafîa

## Stöia

## Nòtte


## Atri progetti

Categorîa:Architetûe
Zane de Bande Neigre

**Zane di Meghi** (it: Giovanni de' Medici, detto *dalle bande nere*) dîto **de Bande Neigre** (Forlì, 6 arvî 1498 – Mantoa, 30 novembre 1526), condutê.
## Vìtta
O nascette a Forlì o 6 arvî 1498 da Cattæña Riæa Sforça e da Zane di Meghi (o *Popolan*), de 'n rammo cadetto da cazadda, za opoxitô do Pê e da pœu ambasciao da repubbrica presso a scignoa de Forlì. Battezzao co-o nomme de Ludovigo, o l'ebbe da pœu muao o nomme in Zane. Morto o poæ (15 settembre 1498), a-e primme menaççe do Valentin, a moæ a-o feççe portâ a Firençe, e chie a-o razonse into luggio do 1501. Into 1509, apeña unzenne, o Zane o perdette a moæ ascì, e o fu educao sorvettutto da-o Iacopo Sarviao, do quæ into 1517 o sposò a figgia Maia ch'a ghe dette into 1519 un figgiœu, Coximo, destinao a vegnî o primmo granducca de Toscaña. Fin da foento o Zane o mostrò un carattere energico e insoferente de fren. Comme capitan de ventua o feççe e primme prœuve, a cappo de çento, da pœu de quattroçento cavalli leggi, inta guæra d'Urbin, 1516-17, e o fu dœuviao da-o Lion X into 1520-21 pe tegnî a fren e Marche e l'Umbria. Inte l'aotunno do 1521 o parteçipava a-a guæra ispano-pontifiçia contra i Françeixi. L'anno doppo, morto o Lion X, o passava a-i Françeixi, e, doppo che-o so ezerçito o l'ea stæto rotto a-a Bicocca, o ne protezeiva a retiadda. Sorve tutto o s'afermava, tornao co-i impeiæ, inte campagne do 1523-24, rivelando e so megio qualitæ e perfeçionando a riorganizzaçion e a tattica de so famose *bande*, che pe doe votte, a-a morte do Lion X e do so cappo, muon in neigre e gianche insegne.

E sordatesche do Zane in questo periodo pan comprende una çinquanteña d'ommi d'arme (cavagei de grave armadua con seguito), duxento cavalli leggi e doemia fanti. I fanti ean tutti archebuxê e costituivan un'eççellente fantaja leggia oposta a-a masciscia fantaja pezante di picchê sviççei e todeschi. Ançi o l'introdusse l'uzo de transportâ di archebuxê insce di apoxiti ronzin, pe acrescine a mobilitæ.

Into 1525 o Zane o passava pe-a segonda votta a-i Françeixi, e sotta Pavia o l'arestava feio o 18 de frevâ, sêi giorni primma da famoza battaggia. Doppo o fallimento da coscì dita "congiua do Moron", a lê pensava o Macciavello, into março 1526, comm'a l'unica persoña boña a impedî che Firençe e o stato pontifiçio cazessan definitivamente sotta 'na specce de protettoao spagnœu. Scciupao a guæra da liga de Cognac, o Zane o fu creao cappo da fantaja italiaña. Chinao in Italia i lanzichenecchi, e penetræ into serraggio de Mantoa, o Zane o gh'impediva de passâ o Po a Borgoforte. S'inandiavan aloa verso Ostiggia, ma s'atrovavan sorvavançæ a Goernolo da-o Zane, ch'o miava a serrali fra o Po e e paludde de Mantoa, sença lasciaghe via de scampo. Senonchè o 25 novembre o Zane o cazeiva fejo da 'n corpo de farconetto do ducca de Feræa. Transportao a Mantoa a feria a s'incancrenì e lê o moì o 30 novembre 1526. 

Peiva coscì l'unnico chi aviæ posciuo resolevâ e sciorte di arme italiañe dando vitta dueive a 'na fantaja italiaña de tiatoî no inferiô a quella spagnolla, e a 'na cavalaja precoritrixe da cavalaja moderna.

## Atri progetti

Categorîa:Biografìe
Categorîa:Stöia
James Madison

**James Madison** (Port Conway, 1743-1826) o o l'é stæto o quarto prescidente di Stati Unîi d'America  (1809-1817).
 
## Vìtta

## Atri progètti

Categorîa:Biografìe
Madison
James Monroe

**James Monroe** (Monroe Hall, 1758- New York, 1831) o l'é stæto o quinto prescidente di Stati Unîi d'America , da-o 1817 a-o 1825.

## Colegaménti esterni

Categorîa:Biografìe
Monroe
Borbëa

O **Borbëa** (ascì ciammòu *Borbéia*, o *Borbàia* in noveize) o l'è 'n sciûmme de gæa ch'o córe inta valle omònima inta Provinsa de Lisciandria, inta Region Piemonte.

## Giögrafîa
Questo sciûmme chi o nâsce da-o Monte Ciappo a 1700 m. inti mónti de l'Apennìn lìgûre, o strixella pe pöcassæ 38 km e o se càccia into Scrivia a-e Vigneue. O l'è 'n sciûmme de gæa comme se vedde bén de stæ quande gh'é pòca ægoa, ma in outûnno e in primavéia gh'é a pinn-a, e di vòtte ascì de inondaçioìn. In sciâ gæa ghe cresce i sâxi d'ægoa, fæto ch'o contribuisce a fâ do letto do Borbéia in *hotspot* da biodiverscitæ. O nomme Borbéia o ne vêgne de l'antigo lìgûre e o vêu dî "ægoa ch'a córe".

## Nòtte


## Âtri progètti

Categorîa:Sciùmmi do Piemónte‎
Naçionâ de balon de l'Italia

A **Naçionâ de balon de l'[[Italia]]** a l'è a seleçion maggiô mascolin-a de ballon da Federazione Italiana Giuoco Calcio. L'allenatô o l'è Gennaro Gattuso, da-o 2025

## Âtri progètti

Categorîa:Squàddre de balón in Itàlia
Italia
Val Borbêa

A **Val Borbêa**, ciamâ in Zenéize ascì **Val Borbéia** (localmente *Val Borbàja* in Novéize e in Piemonteize), a l'é 'na vàlle formà da-o sciùmme Borbêa, ch'o se caccia into Screivia. Sta vàlle chi a se trêuva inta Provinsa de Lisciandria, inta Región Piemonte. A l'è stæta colegâ stòricaménte a-a Repubbrica de Zena e anchêu ascì a l'é ligâ a-a Ligûria. Scinn-a i anni çinquanta gh'êa tante vigne inta vàlle. Anchêu gh'è ancón 'n'ûga da vìn, o Timoàsso, ch'à l'è conosciûa e aprexâ ascì fêua da vàlle. Gh'é tanti bòschi de castàgni inta vàlle, ma de castàgne no se n'achéugge ciù comme primma. Anche i moìn inta vàlle no travaggian ciù, coscì a fænn-a de castàgne a l'è prodûta fêua da vàlle. A Val Borbêa a l'è ascì famôza pe 'n tipo de patàtta ch'a se ciàmma patatta quarantinn-a gianca zeneize, pe 'n tipo de méia ciamâ méia Carla e pe-e faxolànn-e, in tipo de faxeu gianco e gròsso aprexòu e utilizòu inta coxìnn-a da Provinsa de Lisciandria e de quélla de Zena. Inti ùrtimi anni l'é stæto riscovèrto in tîpo de gràn antîgo ch'o se coltîva òua torna e o se ciamma "rósso de Pòggio". Inte l'âta vàlle gh'é òua anche a coltivaçión do spîgo arénte a-o pàize de Vendèrsi.

Dæto che l'âta vàlle a l'é stæta pe di sécoli divîza da-a bassa vàlle, a popolaçión de l'âta vàlle a se pêu consciderâ 'n izolâto genético.

## Nòtte


Categorîa:Piemonte
Categorîa:Valàdde
Seravalle

**Seravalle** o **Seravòle** intu dialettu lucòle (*Serravalle Scrivia* in italiàn) l'è in cumüne italiàn in Piemónte, u cunta 5.871 abitanti e u s' tröva inta Pruvéincia 'd Lisandria, inta Val Scrivia, a mêza strò fra Zena e Lisandria, inta región stórica d'Untrazuvu, che 'na vótta l'éa "Òta Ligüria" e inchö l'è "bòssu Piemónte". 

## Geugrafìa

Seravòle a s'tröva a-a cunfluàinsa dei Burbàia ncu u Scrivia, inti culéin-e fra l'apenéin lìgure e a pianüa padan-a.

## Stória

## Pósti d'interesse
A Seravòle u gh'è u situ archeológicu 'd Libarna, antiga sitò rumâna.

## Ecunumìa
* Serravalle Designer Outlet. Seravòle l'é cunsüa da còrche ònu anche pe-a prezainsa d`ün di pü grandi outlet d'Europa, ch'u gh'ò pü 'd 250 negósci 'd grandi firme. L'é culegó ncu di autobus a Milàn, Zena e Turìn. Arainte a l'outlet u gh'è u "Retail Park" ncu di òtri negósci e l'ipermercó da marca "Iper".
* A Seravòle u gh'éa u stabilimaintu 'd Ganbarutta (Gambarotta) pe-a prudusción da grappa Libarna, che peró inchö a vena prudotta inte 'n' òtra pòrte d'Italia.

## Cultüa
A Seravòle u s' pòrla incù a lingua lìgure inta variante nuvàize. Chi u gh'é 'n link a-u disiunòiu du dialettu 'd Seravòle icmè ch'u l'àiva elaburó inisialmainte u Sciu Roberto Allegri. A cüzéin-a asì l'è principalmainte lìgure.

## Manifestasión-i

## Feste e fêe

## Cumünicasión-i

## Nóte


## Òtri prugètti
Naçionâ de balon da Repûbbrica Çentro-Africann-a

A **Naçionâ de balon** da Repùblica Céntro-Africann-a a l'è a seleçion maggiô mascolin-a de balón da Fédération Centrafricaine de Football. L'allenatô o l'è Raoul Savoy, da-o 2014.

## Âtri progètti

Repûbbrica Çentro-Africann-a
Naçionâ de balon da Repûbbrica Democratica do Congo

A **Naçionâ de balon da [[Repubbrica Democratica do Congo]]** a l'è a seleçion maggiô mascolin-a de balón da Fédération Congolaise de Football-Association. L'allenatô o l'è Héctor Cúper, da-o 2021.

## Âtri progètti

Repûbbrica Democratica do Congo
Naçionâ de balon di Stati Unïi d'America

A **Naçionâ de balon di [[Stati Unïi d'America]]** a l'è a seleçion maggiô mascolin-a de balón da *United States Soccer Federation*. L'alenatô o l'è Gregg Berhalter, da-o 2018.

## Âtri progètti

Stati Unïi d'America
Naçionâ de balon de l'Angòla

A **Naçionâ de balon de l'[[Angòla]]** a l'è a seleçion maggiô mascolin-a de balón da Federação Angolana de Futebol. L'allenatô o l'è Romeu Filemón, da-o 2014.

## Âtri progètti

Angòla
Naçionâ de balon da Corea do Sud

A **Naçionâ de balon da [[Corea do Sud]]** a l'è a seleçion maggiô mascolin-a de balón da Korea Football Association. L'allenatô o l'è Uli Stielike, da-o 2014.

## Colegaménti esterni

Corea do Sud
Naçionâ de balon de l'Irlanda do Nòrd

A **Naçionâ de balon de l'[[Irlanda do Nòrd]]** a l'è a seleçion maggiô mascolin-a de balón da Irish Football Association. L'allenatô o l'è Michael O'Neill, da-o 2012.
## Descriçion e stöia

## Âtri progètti

Irlanda do Nòrd
Naçionâ de balon de San Marin

A **Naçionâ de balon do [[San Marin]]** a l'é a seleçion maggiô mascolin-a de balón da Federazione Sammarinese Giuoco Calcio. L'allenatô o l'é Franco Varrella, da-o 2018.

## Âtri progètti

San Marin
Naçionâ de balon da Svìsera

A **Naçionâ de balon da [[Svissea|Svìsera]]** a l'è a seleçion maggiô mascolinn-a de balón de l'Associaziun Svizra da Ballape. L'allenatô o l'è Murat Yakın da-o 2021.

## Âtri progètti

Svìsera
Naçionâ de balon da Repûbbrica d'Irlanda

A **Naçionâ de balon da [[Irlànda|Repûbbrica d'Irlanda]]** a l'è a seleçion maggiô mascolin-a de balón da Football Association of Ireland. L'allenatô o l'è Martin O'Neill, da-o novenbre do 2013. Da-o 2008 finn-a o novenbre do 2013 l'allenatô o l'é stæto Giovanni Trapattoni.

## Âtri progètti

Repûbbrica d'Irlanda
Naçionâ de balon da Bielorûscia

A **Naçionâ de balon da [[Bielorûscia]]** a l'è a seleçion maggiô mascolin-a de balón da Beloruskaja Fedėracyja Futbola (Беларуская федэрацыя футбола). L'allenatô o l'è Bernd Stange, da-o 2007.

## Âtri progètti

Bielorûscia
Naçionâ de balon da Repûbbrica Ceca

A **Naçionâ de balon da [[Repûbbrica Ceca]]** a l'è a seleçion maggiô mascolin-a de balón da Fotbalová asociace České republiky. L'allenatô o l'è Pavel Vrba, da-o 2014.

## Colegaménti esterni

Repûbbrica Ceca
Gâvi

**Gâvi **(ciammâ asì *Gäi *in ligüre e *Gavi* in italiàn) l'è 'n cumüne italiàn in Piemunte, u cunta 4.381 abitanti e u s' tröva inta Pruvinsa de Lisandria.

## Geografìa
Gâvi u s' tröva inta Pruvinsa de Lisandria, a mêza strò fra Zena e Lisandria, inta regiùn stòrica d'Untrazuvu, che 'na vóta l'ëa "Ata Ligüria" e inchêu l'è "bassu Piemunte".

## Stöia
Ste cumüne chi l'è stó ligó a-a Repübblica de Zena pe tanti séculi, prinçipiandu intu 1202. L’êa pasó así sutt’a-u dumìniu di Viscunti de Milàn, e dopu 'na brêve ocüpaçiùn françaize, intu 1528, Gâvi a l'êa turna diventò zenaize quande a-u cumandu gh’êa l’Andrîa Dóia. Da-u 1797 a-u 1805 a l'à fòtu parte da Repübblica Ligüre, pöi fin-a a-u 1814 a l'ëa pòrte de l'inperu napuleónicu e da-u 1815 pòrte du Regnu de Sardegna inta Divisiùn de Zena e inta Pruvinsa deNêuve. Da-u 1859 a fò pòrte da Pruvinsa de Lisandria.

Dæta a sò puziçiùn stratégica inte 'n cunfìn, Gâvi e a sò furtèssa se sun atruvæ inplicæ inte tütte e guere ch’àn interesó a Repüblica de Zena e u Ducâto de Savoia, dopu ditu Regno de Sardégna. A-i ténpi de Napuliùn u Forte l’é stó inti màn de l’ezèrcito françàize, dande gh’êa aruló fra i òtri Ûgu Fòsculu.

## Pòsti de interesse

Arainte a Gavi, in çima a 'n munte, u gh'é u Forte de Gavi, 'n antiga furtessa custruîa da-i Zenàizi.

## Ecunumìa

## Cultüa
Inseme a Otaggio e Fiacon ste paìze chi l'é fra i cumüni "ciü lìguri" da Pruvìnsa de Lisàndria pe-u dialetu e i tradisión-i culturòli e gastrunomiche.

## Manifestaçiùnn-i

## Feste e fëe

## Comunicaçiùnn-i

## Nòte


## Òtri prugèti
Belinoggrafu

U **belinografu**, da-u numme du so inventû Édouard Belin, u l'è un appægiu pe transmette de futugrafie cu-in cunligamentu telefonicu o raddiu. U pö ese cunscideròu u süccessû du panteleggrafu e u predecessû du fax.

St'invensiun a fü presentâ intu 1908 da Édouard Belin inta saa du tiatru *Fémina*. A fü prefeçiunâ intu 1920 pe permette a transmisciun cu-u cunligamentu raddiu.

U prinçippiu di primmi belinoggrafi u se basava insce 'na prupietæ mecannica da gelatin-a bicrumaa döviâ in futugrafia, za sfrütâ po-u mæximu scopu da l'american Amstutz a partî do-u 1895: questa, se esposta a-a lüxe a ven düa e insulübile cuscì da puei transfurmâ 'na futugrafia inte 'na reprudüssiun a relevu; quindi a se fissa a ün cilindru gieive e ün sensû u-a scandisce linnia pe linnia, u cunverte a differensa de spessû inte 'n segnâ elettricu grassie a ün reostatu e infin u-u transmette. Inta riçessiun u belinografu u dövia stu segnâ pe mudülâ cu-in zögu de filtri unna lüxe ch'u pruietta insce 'n papê futugrafficu fissòu insce 'n cilindru ch'u gie ezattamente a-a mæxima veluçitæ de l'apægiu emittente.

U 12 de mazzu 1914 *Le Journal* u pübbrica u primmu belinugramma.

Ün servissiu de belinugrafia u cunliga Pariggi, Liun, Strasbürgu, Nissa, Marseggia e Burdò intu 1924.

Intu 1933 u Belin u prudüsse a "valixe belinoggrafa", ün appægiu purtattile de 17&nbsp;kg. in graddu de trasmette attacanduse a-a preisa du teleffunu. Sta macchina, cumünemente ciamaa "la Belinò" a fü döviâ nurmalmente da-i reporter scin a-i anni '70. Quande pübricavan e fotu cuscì ôtegnüe, pe giustificâne a cativa qualitæ, suventi ghe scriveivan sutta: "belinu-trasmisse".

Ün esemplare u l'è cunservòu o-u müseu mainâ Tumaxin Andreatta de Ciavai.

## Notte


## Âtri prugetti

Categorîa:Comunicaçion
Valparaíso

**Valparaíso** a l'è a çittæ portuâle ciû importante do Cile, capolêugo da region do mæximo nomme, inta costa de l'Oçeano Paciffico. A g'ha 'na sûperfiçie de 401,6 km² e 'na popolassion de 270.242 abitanti (2002).

## Atri progetti

## Colegamenti esterni
* Scito da Mûniçipalitæ de Valparaíso (ES)
* ciudaddevalparaiso.cl (ES)

Categorîa:Çittæ do Cile
Bizançio

**Bizançio** (gr. Βυζάντιον) - Colònia grêga a l'imboccatûa do Mâ Neigro, ribattezzâ Costantinopoli da Costantin e ciamâ infìn Istanbul.

## Atri progètti

Categorîa:Capitæ de Naçioîn
Crimea

**Crimêa** (in léngoa ucraìnn-a e rùscia *Krym*) - Penîzoa de l’Ucrainn-a.

## Stöia

A costitoîva a Repùbrica outònoma de Crimêa (26.100 km2 con 2.353.100 abitanti into 2014), con capolêugo Simferopol, e a fâxeiva parte da Repùblica de l'Ucraìnn-a, scinn-a-o 2014, quand'a l'é stæta anéssa a-a Rùscia, dòppo 'n referendom tegnûo inte quel'anno. A comunitæ internaçionâle a no l'à riconosciûo sto referendom e a parla d'anesción. 

Inta Crimêa gh'êa inte l'Etæ de Mêzo inportanti colònie zeneixi, comme Caffa, ch'ancheu a se ciamma Feodòsia (ò Theodòsia), e Soldàia, ch'ancheu a se ciamma Sudak.

Queste colònie formâvan a provinça ciamâ Gothia, c'a l'êa 'na striscia into Sud da Crimêa ch'a l'andâva da Caffa scinn-a Cénbalo. O primmo càrego de sæa da-a Cinn-a o l'êa arivòu chi into 1257.

I Zeneixi són restæ into Mâ Neigro scinn-a-o 1475, quande e colònie son stæte conquistæ da-i Òtomànn-i.

## Nòtte


## Âtri progètti

Categorîa:Ucraìnn-a
Iugoslavia

A **Iugoslavia** ò **Jugoslavia** ò **Jogöslâvia** (*Југослабија/Jugoslavija*) a l'é stæta 'n Stato de l'Euròpa sûd-orientâ costituîo into 1918 co-o nomme de "Regno di Sèrbi, Croâti e Slovén" (mantegnûo scinn'a-o 1929, quande o l'à pigiòu quello de "Regno de Iugoslavia") e desciòrtose into 1991-92 (co-a formaçión de repûbbriche indipendente de Bòsnia-Erçegòvina, Croaçia, Maçedònia, Serbia e Monteneigro, Slovenia).

A-o momento da nascita a l'ocupava unn-a sûperfiçie de 248.665 km2, montæ a 255.804 doppo a Segonda guæra mondiâ aprêuvo a-i acatti territoriæ ottegnûi a spéize de l’Itallia (Ìstria, Dalmàçia e Zara), e a contava circa 13.000.000 abitanti, vegnûi pöco men de 24.000.000 inti ûrtimi ténpi de l'unitæ politica. A sêu capitâ a l'êa Belgraddo.

## Âtri progètti

Categorîa:Stati do passòu
Mâ do Nord

**Mâ do Nòrd** - Mâ de l’Europa nòrd-ocidentâle (ca. 575.000 km2), compreiso tra a Gran Bretagna a Ovest, e còste da Fransa settentrionâle, de Fiandre, di Paixi Basci e da Frixia a Sud, e còste ocidentæ do Jylland (Danemarca) e da Scandinavia (Norvegia) a Est. O s'arve ampiamente a Nòrd verso l’Oceano Atlantico, co-o quæ o comùnica tra e còste da Scossia e e isoe Orcade (Streito de Pentland) e tra e isoe Orcade e e isoe Shetland e tra quest'urtime e a còsta norvegeise. O l'è unîo a l’Oceano Atlantico a Sud Ovest ascì mediante a Mannega (Passo de Calais). A Est o Skagerrak o l'arve verso o Mâ Bartego.

## Atri progètti

Categorîa:Geografia de l'Euròpa
Nord
Cappadocia

**Cappadocia** (gr. Καππαδοκία) - Region stòrica de l'Axia Menô, confinante a Est co l'Ærminia, a Sûd co l'Antitauro e o Tauro de Çiliçia, a Ovest co-a Licaonia, a Nòrd co-a Galaçia e o Ponto. 

## Descriçion e stöia
A l'è elevâ, montagnôsa, scarsa de preçipitaçioin, in mascima parte stepposa e abitâ da di nomadi. A l'è attraversâ da-o sciûmme Kızıl ırmak. A parte NE a l'è invece boscôsa e inte valle cortivâ a cereali, tabacco e coton. 

E çittæ ciù importante son Kayseri (l'antiga Çesarea), Sivas e Kirşehir.

## Atri progètti

Categorîa:Regioìn stòriche
Cecoslovacchia

**Cecoslovacchia** - Stato federâ de l’Europa centrâle, existîo da-o 1918 a-o 1992, confinante con Germania, Aostria, Ungaia, Ucrain-a e Polonnia.

Da-o 1° de zenâ 1993 o s'è divîso inte doe unitæ politiche sovran-e e indipendente, a Repubbrica Ceca e a Slovacchia.

## Âtri progètti

Categorîa:Stati do passòu
Atomo

**Atomo** - Segondo e teorie fixiche de l'antighitæ, partiçella de mateia assolutamente sempliçe e non ulteriormente divixibile, dotaa de qualitæ e quantitæ determinæ. 

Into lenguaggio scientifico odierno, a ciù picin-a partiçella de un elemento ch'a l'aresta inalteraa in ogni passaggio o reaçion chimica. Saieiva a dî che l'atomo o l'è chimicamente inalterabile, indivixibile e indestruttibile, mentre o poeu subî de transformaçioin fixiche, comme dixintegraçion, transformaçion inte di atri atomi, eccitaçion, fiscion ecc.

## Âtri progetti

Categorîa:Fìxica de particèlle
Læte

**Læte** - Produto de secreçion de glandole mammaie; o se presenta comme un liquido gianco opaco, de compoxiçion chimica complessa; o l'è destinao a alimentâ a prole di mammifei, pe a quæ o rappresenta un alimento completo e indispensabile do primmo periodo da vitta.

Oltre a-o læte materno into periodo de l'aleitamento, l'ommo o doeuvia comme alimento de gran valsûa, into resto da vitta ascì, o læte di animæ, ch'o l'è anche oggetto de una grande industria. A norma de lezze, pe læte alimentare s'ha da intende «o produto ottegnuo da l'aleitoeuia regolare, ininterrotta e completa do tettin di animæ in bon stæto de salute e de nutriçion». Co-o termine læte s'intende quello produto da-a vacca (læte vaccin), mentre quello provegninte da di atri animæ o porta a denominaçion da-a specce animâ ch'a-o produxe.

## Nòtte


## Atri progetti

Categorîa:Alimentaçion
Chimica

A **Chìmica** (da *kemà*, o lìbbro di segrêti de l'àrte egìçia, ch'o ne vêgne l'àrabo "*al-kimiaa*" "الكيمياء") a l'é a scénsa ch'a studia a matêia e e sêu propiêtæ e ciù into detàggio a conpoxiçión, l'identificaçión, a preparaçión e o mòddo de reagî de sostànse, ségge naturâle ségge artifiçiâle, do régno inorgànico e de quéllo orgànico, fin a rivâ a-o stùddio de l'àtomo e de molécole.

## Descriçión e stòia
A l'é de spésso dîta "sciensa çentrale*"* perché a liga e atre sciénse naturâle, saiéiva a dî a fîxica (pe mêzo da chìmica fîxica), a biologîa (co-a biochìmica ), l'astronomîa (pe mezo de l'astrochìmica ) e a geologîa (pe mezo da geochimica). Pe de ciù, a fornìsce inn-a bâze pe capî e disciplinn-e scentìfiche de bâzee e applicæ a un livéllo de fondaménti. Prezénpio, a chimica a móstra di træti do crésce de ciànte (botànica), a formaçión de ròcche ignie (geologîa), cómme se forma l’ozöno inte l’atmosfêra, a degradaçión de sostànse, e e sêu propietæ. I ciù tànti procèsci chìmichi pêuan êse studiæ diretaménte into laboratöio, dónd'o se deuvia bén de tècniche consolidæ, ségge pe manezâ i materiâli ségge pe conprénde i procèsci ch'o gh'é de derê. Inn-a manêa alternatîva a l’é fornîa da-e tècniche de modelaçión molecolare, che tìan de concluxoìn da-i modelli conputaçionâli.

### Cànpi de stùddio
A chìmica a se interèssa a ciù cànpi de stùddio, cómme: 

* e entitæ chìmiche de 'n eleménto, saiéiva a dî di atomi e di ioìn monatòmichi. A stùddia ascì e sêu assoçiaçioìn pe mêzo di ligàmmi chìmichi che géneran di conpòsti molecolâri stàbili ò di intermêdi pöcassæ instabili. St'entitæ de matêia pêuan vegnî caraterizæ da n'identitæ ligâ a de caraterìstiche quantìstiche e a de propietæ precîze;
* i procèsci che càngian l’identitæ de ste particèlle ò molécole de matêia, en ciamæ reaçioìn chìmiche, trasformaçioìn ò interaçioìn;
* i mecanismi de reaçión ligæ a di procèsci chìmichi ò à di equilìbri fîxichi tra dôe fórme, che perméttan d'interpretâ e oservaçioìn e de consciderâ de nêuve reaçioìn;
* i fenòmeni fondamentæ che se peuan védde in relaçión a-e fòrse da natùa che zêugan in ròllo chìmico, a favorî e reaçioin ò e scìntexi, l'azónta, a combinaçión ò a decompoxiçión, a seperaçión de fâze ò l'estraçión. L’anàlixi chìmica a permétte de descrovî a conpoxiçión, l’etichetatùa seletîva a l’àrve a in schêma de reaçioìn coerénte inte de mescciue conplicæ.

## Nòtte

## Âtri progètti
Biologia

**Biologia** - L’insemme de sciençe chi resguardan i organismi viventi. Da-o ponto de vista da clascificaçion di viventi, a biologia a se distingue in vegetale (botanica) e animale (zoologia); se invece se ten conto di aspetti segondo i quæ l’organismo o pœu ese studiao, demmo distingue comme ramme de sciençe biologiche: a morfologia, a fixiologia, a genetica, a biologia molecolare, a patologia, segondo che se consciddere a forma, e funçioin, l’ereditarietæ o le condiçioin anormale di organismi. 

Queste disciplin-e se suddividdan a so votta in varie seçioin, segondo ch'aggian comme oggetto de studdio i vegetali o i animali o a specie uman-a. Quande s'apprica ne-o studdio o metodo comparativo, queste vegnan ciamæ morfologia, fixiologia, patologia comparata. 

## Atri progètti
Tecnologia

A **Tecnologia** a l'é 'n Sìsettô de riçerca murtidisciplinare con oggetto o sviluppo e l'appricaçion di strumenti tecnichi, ossæ de quante l'è applicabile a-a soluçion di problemi pratichi, all'ottimizzaçion de procedue, a-a preisa de decixioin, a-a scelta de strategie finalizzæ a di dæti obiettivi, insce-a base de conoscençe scientifiche compreise quelle matematiche e informatiche.

## Âtri progètti
Parma

**Parma** (*Pärma* into parlâ do pòsto, *Parma* in italiàn ascì) a l'è 'n comun de l'Emilia-Romagna con 196.941 abitanti (a-i 31 de mazzo do 2023), capolœugo de provinsa. 

A çittæ, tagiâ da E a O da-a Via Emilia e da S a N da-o torrente Parma, a spæga inta cianûa uniforme. A parte d'a çittæ posta a-a drita d'o torrente a l'è dita *Parma Nœuva*, quella a-a scinistra *Parma Vegia* (o Otratorrente). L’espanscion avegnua a partî da-a Segonda guæra mondiâ a l'ha visto spægâ di nœuvi quartê inte l’Otratorrente, int'e direçioin settentrionâ e sud-orientâ, longo a Via Emilia e longo a statale d'a Cisa.

A popolaçion comunâ a l'ha subîo inti anni 1980 un netto decremento, in corrispondensa de 'n decentramento demografico e de 'n progrescivo incremento de funçioin terçiaie inti centri menoî d'o teritöio comunâ. Dòppo 'n periodo de stagnaçion demografica inti anni 1990, s'è manifestao reçentemente un lento repiggio, dovûo in màscima parte a l’aomento d'i flûsci d’immigraçion.

L'economia de Parma a l'è tradiçionalmente agricola: e campagne in gîo a-a çittæ prodûan cereali, ortaggi, giærave da sùccao, vigna, e gran parte d'e indûstrie che g'han sede (conservifiçi de tomate e frûta, mâxina di cereali, pastifiççi, indûstria caseaia, produçion de fertilizzanti, casatuifiççi, laoaçion d'i alcol e d'o papê) s'en sviluppæ in streita connescion con l'agricoltua e l'allevamento. De produçioin specializzæ son, in particolâ, quelle do xanbón de Parma e do formaggio parmexàn (che a Zena ghe dimmo "piaxentìn").

## Giögrafia

## Stöia

## Pòsti de interesse
### Architetûe religioze

### Architetûe civili

## Economîa

## Coltûa

## Manifestaçioin

## Feste e fee

## Comunicaçioin

## Aministraçion

## Nòtte


## Atri progetti

Categorîa:Provinsa de Parma
Categorîa:Capolêughi de provìnse italiànn-e
Categorîa:Çittæ d'Italia
Architettûa

L**'architettûa** a l'é l'arte de dâ forma e realizzâ di spaçi fruibili pe-e necescitæ de l'ommo. Da un ambio profescionâ tradiçionalmente circoscrito a-a sola arte do costrûe, o concetto de architettûa o l'ha progrescivamente definio e ampliao a seu specifica acceçion a l'arte de l'ideâ e progettâ arrivando a comprende tutte e modificaçioin, non casuali, fæte da l'ommo insce l'ambiente fixico e ne-e diverse scae, da quella do territoio e do paesaggio a quella d'a çittæ, a l'edilissia, a l'organizzaçion d'i interni (arredamento) e a-o *design*.

L'architettûa a va quindi consciderâ in connescion co-e teorie artistiche e co-i arte figurative, co-e tecniche de progettaçion e de rappresentaçion (disegno, relevo, prospettiva), co-i materiali da construçion, co-i exigense difenscive (miage, fortesse, insediamenti militari), co-o sviluppo di trasporti, con quello da tecnologia e d'i impianti (edifiçio intelligente ò architettûa intelligente: domotica), co-a tematica de l’insediamento e do territoio (urbanistega), co-e sciense d'a vitta (ecoarchitettûa, bioarchitettûa), o studio, o recuppero, o restauro di centri storichi, di monumenti e do patrimònio stòrico into sò insemme e co-o complesso da produçion culturâ.

## Âtri progètti
Diritto

O **Diritto**, into senso oggettivo, o l'é o complesso de norme giuridiche, che comandan o devean di determinæ comportamenti a-i soggetti che ne son destinatai.

Into senso soggettivo, a facortæ ò preteisa, tutelaa da-a lezze, de un determinao comportamento attivo ò omiscivo da parte de atri, ò a sciensa ch'a studdia e norme e facortæ, into so insemme e inti sò particolæ ragroppamenti.

## Descriçion e stòia

## Vôxe corelæ
* Fé pubbrica
* Giustiçia

## Âtri progètti
Agricoltûa

**Agricoltua** a l'é l'arte e a prattica de cortivâ a tæra, co-o scopo de ottegnîne di produti utili a l'alimentassion de l'ommo e di animæ e de mateie primme indispensabile pe de numerose industrie (coton, lin, semense œuiose ecc.). 

In senso lato a l'includde ascì l'allevamento do bestiame e a scirvicortua.

## Âtri progètti
Perscia

**Perscia** - Nomme co-o quæ s'è tradissionalmente indicao in Ocidente l'Iran d'a giornaa d'ancœu e in serti caxi l'intrega region iranica.
 
## Descriçion e stòia
Con rifeimento a-o Stato, o nomme Perscia o l'è stæto deiviao scin a-o 1935, quande fu adottao ofiçialmente Iran.

## Âtri progètti

Categorîa:Iran
Sciensa

A **sciénsa**  ò **scénsa** a l'é o sfòrso scistemàtico ch'o costruìsce e ch'o l'inàndia a conoscénsa inta fórma de spiegaçioìn e prediçioìn in sce l'Univèrso chi se pòssen verificâ. A sciénsa modèrna a vêgne de sòlito spartîa inte tréi ràmmi prinçipæ: e sciénse naturâli cómme a fìxica, a chìmica e a biologîa, che stùddian o móndo fìxico, e sciénse sociâli, cómme l'economîa, a psicologîa e a sociologîa, che stùddian e persónn-e e-e socjêtæ, e-e sciénse formâli, cómme a lògica, a matemàtica e l'informàtica teòrica, che stùddian scistêmi formâli, governæ da asiömi e régole. Però, no gh'é de acòrdio in sciô fæto de consciderâ e sciénse formâli cómme disciplìnn-e scientìfiche, scicómme no són bazæ in sciâ prêuva enpìrica. In sciâ fìn, gh'é ancón e sciénse aplicæ, ch'én e disciplìnn-e ch'adêuvian a conoscénsa scientìfica pe di fìn pràtichi, cómme l'inzegnerîa e a mêxìnn-a.

## Stöia

## Nòtte


## Âtri progètti
Comunicaçion

**Comunicaçion** - Ògni processo conscistente into scangio de messaggi, a traverso un canâ e segondo un codiçe, tra un scistema (animale, ommo, macchina ecc.) e un atro d'a mæxima natûa ò de natûa despægia.

## Âtri progètti
Statistega

A **statistega** a l'è a sciensa ch'a l'ha pe oggetto o studio di fenommeni collettivi suscettibili de mezua e de descrission quantitativa.

Basandose insce l'areccugeita de un gran numero de dæti inerenti a-i fenomeni in examme, e partindo da de ipottexi ciù o meno direttamente suggerie da l’esperiensa o da di analogie con di atri fenomeni za noti, mediante l’appricassion di mettodi matematichi fondæ insce-o carcolo d'e probabilitæ, se pervegne a-a formulassion de lezze de media che governan tæ fenomeni, dite lezze statisteghe. Soventi l'areccugeita di dæti a ven limitaa a un campion ciù restreito, oportunamente predeterminao in moddo da rapresentâ fedelmente e caratteristeghe generale.

Concepia da prinçippio comme attivitæ descrittiva de çerti fæti sociali e in particolâ comme attivitæ amministrativa d'o Stato, a statistega a l'ha de man in man ampliao i seu confin, scin a deventâ una vea e proppia "sciensa do collettivo", disciplin-a con de finalitæ non solo descrittive di fenomeni sociali e naturali, ma ascì orientaa a de finalitæ de riçerca inti vari ambiti scientifichi.

## Atri progetti
Informatica

L'**Informatica** a l'é a sciensa ch'a stùddia l'elaboraçion de informaçioìn e e seu aplicaçioìn; ciù precizamente l'informatica a s'òcupa da rapresentaçion, de l'organizaçion e do tratamento aotomàtico de l'informaçion. 

## Descriçion e stòia
O termine informatica o derîva da-o franseize *informatique* (conpòsto da *INFORMATion* e *automatIQUE*, «informaçión aotomàtica») e-o l'é stæto coniòu into 1962 da Philippe Dreyfus (Pariggi, 4 novénbre 1925 - Biarritz, 30 lûggio 2018).

## Atri progètti
Costantinopoli

**Costantinòpoli** a l'é 'na çitæ, prìmma conosciûa co-o nómme de Bizànçio, che, do 330, a l'é stæta çernûa da l'inperatô Costantìn I cómme capitâle de l'Inpêro Romàn. Co-a chéita de l'Inpêro Romàn de Ponénte, a-a fìn do sécolo V Costantinòpoli a l'é vegnûa a capitâle de l'Inpêro Romàn de Levànte, bén conosciûo co-o nómme de Inpêro Bizantìn, inti ànni 330-1204 e 1261-1453; tra o 1204 e o 1261 a l'é stæta a capitâle de l'Inpêro Latìn e, tra o 1453 e o 1922, de l'Inpêro Òtomàn. Dòppo a goæra d'indipendénsa tùrca a capitâle do stâto a l'é stæta mesciâ a Ankara e, do 1930, Costantinòpoli a l'é stæta renominâ ofiçialménte Istanbul. A-a giornâ d'ancheu Costantinòpoli, da-a sò poxiçión in sciô stréito do Bòsforo a meitæ tra Eoröpa e Àzia, a l'é a çitæ eoropêa ciù popolôza e o cheu finançiâio da Turchîa.   

A-a tramontànn-a de Costantinòpoli, a ciù o mêno 400 mêtri de distànsa, mìsso a-o de la do stréito de mâ dîto do Còrno d'Öo, gh'êa a colònia zenéize de Gàlata.

## Nómme

## Giögrafîa

## Stöia

## Economîa

## Nòtte
;Nòtte a-o tèsto


;Nòtte bibliogràfiche


## Âtri progètti

Categorîa:Turchia
Categorîa:Çitæ antîghe
Categorîa:Çiviltæ romànn-a
Mâ Neigro

**Mâ Neigro** o l'é 'u mâ interno, proan-a do Mâ Mediterrannio, tra-e còste orientæ d'a penisoa barcannega a O, quelle rùsce e caocaxiche a N e a E e quelle de l'Anatolia a S.
 
## Descriçion
A seu origine a l'è direttamente connessa con l'evolussion geologica do Mâ Mediterrannio. O comunica co-o Mediterrannio a traverso o Bosfoo e o Streito di Dardanelli, e co-o Mâ d'Azov atraverso o Streito de Kerč; o creuve 420.000 km2 co-un volumme de 514.500 km3 e o g'ha una profonditæ mascima de 2245 m, compreisa inte 'na vasta platea sotta i 2000 m. Ghe sbocca numeroxi sciummi (Danubio, Dnestr, Bug, Dnepr, Kÿzÿl Irmak ecc.), i quæ, anche a causa d'e particolaritæ do climma (de stæ in genere mite e uverni reddeni), ghe determinan de condissioin fixico-chimiche particolæ. 

A tempiatua in superfiçie a l'è in media de 6 °C supeiô a quella de l’aia, co-un'escurscion annoa de 20 °C; in profonditæ decresce fin a 45-90 m pe poi aumentâ e stabilizzase in gio a 9 °C tra 200 e 2000 m. 

A salinitæ a diffeisce noteivemente da quella do Mediterrannio: a l'è in gio a l’8-9‰ inta zona de influensa di sciummi; do 18‰ in superfiçie e do 22,5‰ a partî da-i 700 m in zù. Complescivamente o tenô medio o l'è do 22‰ contra o 38‰ do Mediterrannio. 

E corrente superfiçiæ (esigue son quelle subacquee verticale) g'han un andio scinistrorso partindo da-o Mâ d’Azov. 

E marêe no razonzan i 10 cm de ampiessa. 

Biologicamente se nòtta 'n'ingente redussion qualitativa d'a flora e d'a fauna, tavotta compensaa da 'na ricchessa quantitativa, dovua a-e condissioin de salinitæ; a vitta a l'è assente a-o de sotta d'i 200-300 m de profonditæ, pe-a scarscitæ de l'osciggeno deslenguao inte l'ægoa.

I priçipæ scai portoæ son Odessa, Costansa, Sebastopoli, Novorossijsk e Trabisonda. 

Noteive impulso a-o traffego commerciale l'è derivao, in particolâ, da-o completamento (1992) do canâ ch'o conzonze o Danubio, a monte de Ratisbon-a, co-o Men, aseguando o collegamento fluviâ tra o Mâ Neigro e o Mâ do Nord. 

## Atri progètti

Neigro
Savoia

**Savoia** Dinastia, ch'a l'ebbe origine tra o X secolo e l'XI secolo e a regnò insce l’Itallia da-o 1861 a-o 1946. A tra o nomme dall’omonnima region, dove da prinsippio a l'ebbe di proppi possedimenti, da peuscia esteixi ascì a-o de sà di Arpe scin a formâ un Stato.
## Descriçion e stöia

## Âtri progètti
Ren

O **Ren** o l'é 'n sciumme de l'Europa centro-occidentâ, longo 1326 km. O passa insce-o territoio de sei Stati (Svissera, Liechtenstein, Austria, Germania, Fransa, Paixi Basci). 

## Giögrafîa
O prinsipâ rammo sorgentissio (Ren Anteriô) o nasce inti Arpe svissere, da-o San Gottardo, e o se dirizze verso NE, risevendo poi da scinistra o Ren Posteriô, provegninte da-o masciscio de l’Adula. O sciumme o prosegue in diression N, da primma intregamente in territoio svisseo, da peu segnando o confin tra Svissera e Liechtenstein e tra Svissera e Austria; intrao into Lago de Costansa, o ne sciorte e o prosegue in diression E-O, formando e cheite de Laufen (20 m), presso Sciaffusa. 

Riçevuo da scinistra l’affluente Aare e toccao Baxilea, o s'indrissa torna verso N, scorindo inta Fossa Renan-a. Succescivamente, penetrao totalmente in territoio tedesco, o percore un’ampia zona cianezante inta quæ o so letto o se allarga progrescivamente e o riçeive da-a drita o Neckar e quindi o Men, so mascimo tributaio. O prosegue dapeu, sempre verso N, in te 'na valle incassaa a traverso o Masciscio Scistoso Renan, riçevendo, da drita, i ægoe do Lahn e da Ruhr e, da scinistra, quelle da Mosella. 

A Lobit o pennetra inti Paixi Basci: o so delta apparente (in realtæ una ramificassion, e quæ brasse dan leugo a una serie de foxe a estuaio) o comensa a Pannerden, donde o Ren o l'incanella i 2/3 de seu ægue into Waal, che, unindose a-a bassa Meusa, o cangia poi o nomme in Merwede e o se caccia into Mâ do Nord. O restante di ægoe, ò Neder Rijn, doppo avei destaccao a Huissen un atra ramma, l’Ijssel (ch'o sfoxa inte l’Ijssel Meer), o passa pe Arnhem e Wijk, dond'o piggia o nomme de Lek. Bagnao Krimpen e Rotterdam, co-o nomme de Nieuwe Maas, o se dividde a seu votta inte doe ramme, che sboccan into Mâ do Nord.

### Portâ

## Nòtte


## Atri progètti

Categorîa:Sciummi
Geometria

**Geometria** (da o grego *γή*, tæra, e *μετρία*, mezua); in senso ampio e generico, rammo d'a matematica ch'o studia o spassio e e figue spassiale.

## Âtri progetti
Versagge

**Versàgge** (*Versailles* in françéize) o l'é 'n comùn françéize de 85.205 abitànti ch'o se trêuva inta región de l'Île-de-France, capolêugo do dipartiménto de Yvelines e do sò *arrondissement*. A s'esténde a ciù ò mêno 15&nbsp;km a òvest-sùdòvest do céntro de Parìggi, tànto da êse conpréiza inta sò ària metropolitànn-a.

## Giögrafîa

## Stöia
Versàgge a s'é svilupâ a-a fìn do sécolo XVII cómme rescidénsa reâ, dòppo che a-i 7 de màzzo do 1682 o Loîgi XIV, dîto o "Rè Sô", o gh'avéiva fisòu a sêde da córte e do govèrno françéize.

Òcupâ da-i tedéschi into 1870, a-i 18 de zenâ do 1871 o rè de Prùscia Ghigèrmo I o ghe vêgne incoronòu inperatô de Germània.

## Pòsti de interèsse
### Architetûe religiôze
* Catedrâle de Sàn Loîgi
* Gêxa da Nòstra Scignôa
* Gêxa de Sàn Scinforiàn
* Gêxa de Sàn Zâna d'Èrco

### Architetûe civîli
* Réggia de Versàgge
* *Grand Commun*
* *Grande Écurie*
* *Hôtel de ville* (muniçìpio)
* *Hôtel de préfecture des Yvelines*

## Economîa

## Coltûa

## Manifestaçioìn

## Fèste e fêe

## Comunicaçioìn
### Stràdde
A çitæ de Versàgge a l'é servîa da l'outostràdda A13, ch'a conlîga con Parìggi, a levànte, e Caen, a ponénte.

### Ferovîe e traspòrti pùblichi
Versàgge a l'é servîa da-e træ staçioìn de Versailles-Chantiers, Versailles-Château-Rive-Gauche e Versailles-Rive-Droite, co-a prìmma ch'a l'é conligâ a-a ræ feroviària a âta velocitæ françéize di TGV.

O traspòrto pùblico in sce gómma o l'é garantîo da 'na ræ de 29 lìnie de coriêre.

## Aministraçión
### Cantoìn
O teritöio do comùn de Versàgge o l'é spartîo, da-o 2014, inti doî cantoìn elencæ chi de sótta:
* Versailles-1: o conprénde a pàrte setentrionâle da çitæ
* Versailles-2: o conprénde a pàrte meridionâle da çitæ

### Binelàggi
* 

## Galerîa d'inmàgine

Immaggine:Versailles Pierre-Denis Martin.jpg|Vìsta da réggia de Versàgge, 1722
Immaggine:A v Werner - Kaiserproklamation am 18 Januar 1871 (3. Fassung 1885).jpg|A proclamaçión da nàscita de l'Inpêro tedésco, o 18 zenâ 1871
Immaggine:Versailles mairie.jpg|L'Hôtel de ville de Versàgge
Immaggine:Cathedrale saint louis versailles quart.jpg|A catedrâle de Sàn Loîgi
Immaggine:Façade de la gare de Versailles-Chantiers.jpg|A staçión de Versailles-Chantiers


## Nòtte


## Âtri progètti

## Conligaménti estèrni
* 

Categorîa:Comùn de l'Îzoa de Frànsa
Categorîa:Çitæ da Frànsa
Pruscia

A **Pruscia** a l'êa 'na region stòrica da Germania, a quæ denominassion a deriva da-i Borusci, ò Prusci, popolassioin baltiche che abitavan a zöna costea dita ciù tardi Pruscia orientâ. Scin a-o 1945 a Pruscia a constituîva a ciù vasta circoscrission aministrativa interna do *[[Reich]]*, ossæ un *Land* suddiviso in 13 provinçe (Berlin-çittæ, Pruscia Orientâ, Brandenburgo, Pomerannia, Schleswig-Holstein, Hannover, Ata Slexia, Bassa Slexia, Sassonnia, Ascia-Nassau, Vestfalia, Renania, Hohenzollern). Doppo a Segonda guæra mondiâ a Pruscia a l'è sparîa da-o numero de circoscrissioin aministrative tedesche, mentre i territöi orientæ, ch'aivan constituîo o primmo antigo nucleo da Pruscia, han subîo diversa sciòrte, passando in parte a l’URSS (zöna de Königsberg, aoa Kaliningrad), e in parte a-a Polonia.

## Âtri progètti

Categorîa:Stati do passòu
Femmina

**Femmina** - L’individdo (indicao co-o scimbolo ♀) ch'o produxe solo di gameti femminin (ò macrogameti ò œuve ò œuvoçellule); ne-i organismi uniçellulæ, quello ch'o se transforma inte un macrogamete.

I caratteri sessuali segondai femminin co-i caratteri primai, e gonade, caratterizzan o còrpo o a fixiologia o a psicologia d'a femmina ne-i confronti do masccio. 

## Atri progetti

Categorîa:Biologîa
Fixiologia

A **Fixiologia** a l'é a sciensa ch'a studdia e fonsioin d'i organismi viventi - animæ e vegetæ - pe conosce e cause, e condisioin e e lezze che determinan e reggolan i fenomeni vitali.

## Descriçion

## Atri progètti

Categorîa:Biologîa
Metafixica

A **Metafixica** a l'é 'n branca d'a filosofia che, tradissionalmente, a l'amia a individoâ a natua urtima e assolua d'a realtæ a-o de là d'e seu determinassioin relative, oggetto d'e sciense particolare.

## Âtri progètti

Categorîa:Filozofîa
Natua

**Natua** - O scistema totale de creatue vivente, animæ e vegetæ, e d'e cose inanimæ che presentan un orde, realizzan di tipi e se forman segondo de lezze.

## Descriçion

## Âtri progètti

Categorîa:Biologîa
Jazz

**Jazz** - Genere muxicale nasciûo inti USA, verso o prinçippio do XX secolo, frûto de un longo processo de scincretismo tra de forme muxicale occidentale e poetiche african-e, che remontavan a-a memöia curturale di scciavi deportæ into continente americàn fra o XVI secolo e o XIX secolo, succescivamente affrancæ e progrescivamente inurbæ.

## Atri progètti

Categorîa:Muxica
Teologia

**Teologia** - In senso largo, ogni dottrin-a relativa a Dê, o a-i dê, o ciù genericamente a-a religion. 

In senso streito, con rifeimento a-a religion crestian-a, a riflescion intorno a-o dæto rivelao.

## Atri progètti

Categorîa:teologia
Pirenei

I **Pirenei** son un scistema montagnôso de l'Europa occidentâ ch'o se sviluppa pe pöcassæ 430&nbsp;km in diression O-E tra Cap de Creus (Mediterrannio) e Cabo Higuer (Oceano Atlantico), separando a Penisoa Iberica da-o resto de l’Europa. Con un’atitudine mascima de 3.404&nbsp;m (Pico de Aneto) e una larghessa mascima de ciù ò meno 150&nbsp;km (di quæ 83 insce-o versante spagnòllo, tra Saint-Martory e Balaguer) ch'a s'assottiggia verso e estremitæ (non ciù de 10&nbsp;km into settô orientâ di Monti Albères), i Pirenei costituiscian un confin naturâ tra a Fransa e a Spagna (a-a quæ urtima appartegnan pe-i doî tersci) e includdan intregamente o microstato de Andorra. 

## Atri progetti

Categorîa:Cadénn-e de montàgne
Categorîa:Geografia de l'Euròpa
Categorîa:Spagna
Categorîa:Fransa
Categorîa:Andòrra
Universo

**Universo** - In astronomia, l’insemme di corpi çelesti (pianeti, stelle, galassie, povie e gazzi diffuxi) ch'o circonda a Tæra. O stùddio astronomego de l’Universo fixico o se propon-e de fornî un quaddro descrittivo e interpretativo d'a sò struttua spassiâ e d'a sò evolussion tempoâ. A branca d'a sciensa ch'a s'ocupa de questo stùddio, a cosmologia, a se serve segge d'i oservassioin astronommeghe, quæ, presempio, e poxissioin e i intenscitæ de inraggiamento luminoso d'e galassie, segge d'i prinsippi fixichi desonti da di esperimenti de laoeio e da de indussioin matematiche.

## Atri progetti

Categorîa:Astronomîa
Cosmologia

A **cosmologîa** a l'é a parte de l'astronomia teorica ch'a s'ocupa de costioin chi resguardan a struttua e l'evolussion d'o cosmo, amiando, in particolâ, de remontane a-i origine. Inte l'evolussion stòrica d'a disciplin-a se peu distingoe unn-a cosmologia generâ, ch'a consciddera l'evolussion e i origine de l'Universo, e unn-a cosmologia planetaia, ch'a tratta a formassion di pianeti, in particolâ d'o scistema solare.

## Atri progetti

Categorîa:Astronomîa